Real Madrid jingħaqdu fit-tellieqa għall-akkwist ta' Mikkel Damsgaard Real Madrid ingħaqdu fit-tellieqa għall-akkwist tal-attakkant ta' Sampdoria, Mikkel Damsgaard. Iż-żagħżugħ ta' 21 sena kien strumentali fil-mixja tad-Danimarka għall-post fis-semifinali tal-Euro 2020 – fejn skorja żewġ gowls inkluż free kick spettakolari kontra l-Ingilterra waqt li pprovda assist wieħed. Damsgaard u d-Danimarka sfaw eliminati fil-ħin barrani kontra t-Three Lions, iżda l-player ta' Sampdoria huwa mifhum li għandu diversi clubs interessati fih. Tottenham Hotspur ilhom marbuta ma' trasferiment għall-ex player ta' Nordsjaelland, iżda huwa mifhum li Real Madrid issa ngħaqdu wkoll fit-tellieqa. Arsenal u Juventus huma wkoll lesti li jikkompetu ma' Los Blancos għas-servizzi tiegħu, iżda nuqqas ta' football Ewropew jista' jfixkel iċ-ċansijiet tal-Gunners. Damsgaard gawda wkoll l-ewwel staġun ta' suċċess fis-Serie A ma' Sampdoria, fejn skorja żewġ goals u pprovda erba' assists f'35 partita tal-ogħla livell.